**SLOVENŠČINA – 8. RAZRED – SKUPINA ZUPAN 18. 5. 2020**

**Janko Kersnik: Mačkova očeta**

Preglej svoje odgovore na vprašanja:

1. Opisan je kmečki sloj.

2. Tematika pripovedi je: c) socialna

3. Pripovedovalec B Pripoveduje o dogodkih. Č Povezuje zgodbo dveh očetov.

4. Kratka obnova:

1. Pripovedovalca stari Maček prvič ogovori, ko ga vidi kaditi.

2. Stari Maček prepiše svoje posestvo na sina.

3. Sin očeta odžene z doma.

4. Niti na smrtni postelji stari Maček ne odpusti sinu.

5. Pripovedovalec se čez nekaj let sreča z mlajšim Mačkom.

6. Mlajšega Mačka sin pretepa.

7. Tudi mlajši Maček umre pri sosedu.

5. Glavna skupna lastnost opisanih Mačkov je C Sovraštvo.

6. Mačka med seboj razlikujeta v tem, da se je drugi Maček včasih napil žganja.

7. Oče in sin se sovražita B Ker se trmasto borita za obstanek.

8. Pred nami se razkrijejo trije Mački: prvi in drugi stari Maček ter sin drugega Starega.


9. Mačkom se je le enkrat dobro godilo, in sicer pred pustom, ko so zaklali prašiča

**V »sliki« Mačkova očeta si se srečal z realističnim pisanjem, torej pisanjem, ki opisuje življenje tako kot je v resnici bilo. Slika je kratko besedilo, danes se boš pa srečal z mnogo daljšim besedilom – ROMANOM.**

Prebral boš odlomek iz romana **Ivana Tavčarja** **VISOŠKA KRONIKA**

Pred branjem pa najprej razlaga naslova:

* VISOŠKA 🡪 kraj dogajanja: Visoko pri Poljanah nad Škofjo Loko
* KRONIKA 🡪 zapis dogodkov po časovnem zaporedju

Tavčarjev dvorec Naslovnica Visoške kronike Ivan Tavčar

na Visokem pri Poljanah

Zapis v zvezek:

**Ivan Tavčar: Listi iz Visoške kronike**

Visoška kronika je **ZGODOVINSKI ROMAN**.

**ROMAN** je najobširnejše delo v prozi. Ima številna poglavja, dogajanje je zapleteno, poteka na več dogajalnih krajih in po navadi zajema daljše časovno obdobje. V njem nastopa veliko oseb.

V **ZGODOVINSKEM ROMANU** je dogajanje postavljeno v preteklost. Zgodovinski dogodki in osebe so pogosto domišljijsko preoblikovani.

**Kako je roman nastal?**

Ivan Tavčar je kupil dvorec na Visokem in v arhivu našel listine o družini Kalan, ki je nekoč živela tam. Odločil se je, da bo napisal roman o rodbini Kalan in nastala je Visoška kronika (izšla je leta 1919). Ivan Tavčar je želel napisati trilogijo (roman v treh delih), a ga je pri nadaljevanju pisanja prehitela smrt.

Sedaj pa najprej poglej posnetek [Visoška kronika](https://vimeo.com/169558065), nato pa v berilu poišči na str. 190 odlomek iz romana **Ivan Tavčar, Listi iz Visoške kronike** in gapreberi (če v tvojem berilu ni na tej strani, poišči besedilo v kazalu).

Lepo bodi ☺

Učiteljica Sanda